**Ջիգմե Յոսեր Թինլեյ** (ձոնգքհա՝ བློན་པོ་ འཇིགས་མེད་ འོད་ཟེར་ཕྲིན་ལས།, անգլ.՝ Jigmi Yozer Thinley,սեպտեմբերի 9, 1952(1952-09-09), Bumthang District, Բութան), բութանցի  քաղաքական գործիչ, Բութանի վարչապետը 1998 թվականի հուլիսի 20-ից մինչև 1999 թվականի հուլիսի 9-ը, 2003 թվականի օգոստոսի 30-ից մինչև օգոստոսի 2004 թվականի օգոստոցի 20-ը և 2008 թվականի ապրիլի 9-ից մինչև 2013 թվականի հուլիսի 30-ը։

Կենսագրություն
--------------

Ջիգմե Թինլեյն ավարտել է Փենսիլվանիա նահանգի համալսարանը։ 1974 թվականից պետական ծառայության մեջ է, 1987 թվականի փետրվարին պարգևատրվել է դաշոյի տիտղոսով և կարմիր գոտու իրավունքով, իսկ 1990 թվականին դարձել է թագավորության Արևելյան գոտու ադմինիստրատոր՝ զոնալ համակարգի ղեկավարմամբ։ 1992 թվականին նա նշանակվել է ներքին գործերի նախարարության քարտուղար, իսկ 1994 թվականի հունվարին՝ ներքին գործերի նախարարի տեղակալ՝ նարնջագույն գոտի կրելու իրավունքով։ Նույն թվականին Ջիգմեն դարձել է ՄԱԿ-ին առընթեր Բութանի և այլ միջազգային կազմակերպությունների մշտական ներկայացուցիչը Ժնևում։

1999 թվականի հունիսի 2-ին պարգևատրվել է երկրի բարձրագույն քաղաքացիական պարգևով՝ Բութանի թագավորական շքանշանով։

Բութանի՝ ժողովրդավարական կառավարման համակարգ վերադառնալուց հետո, նա առաջինն էր, ով երկու անգամ ռոտացիոն կարգով զբաղեցրել է վարչապետի պաշտոնը, 1998-2003 թվականներին նաև ծառայել է որպես արտաքին գործերի նախարար։

2008 թվականի մարտին, երկրում առաջին ժողովրդավարական խորհրդարանական ընտրություններում գլխավորել է Խաղաղության և բարգավաճման կուսակցությունը։ Քանի որ Խաղաղության և բարգավաճման կուսակցությունն Ազգային ժողովում ստացել է 47 տեղերից 45-ը, Թինլեյը ստացել է կառավարություն ձևավորելու իրավունք։ Նա պաշտոնը ստանձնել է ապրիլի 9-ին։ Նրա լիազորությունների ժամկետն ավարտվել է 2013 թվականի հուլիսի 30-ին՝ կապված իր իրավահաջորդի պաշտոնն ստանձնելու հետ։

Որպես Բութանի կառավարության ղեկավար՝ Թինլեյը 2008-2009 թվականների համաշխարհային տնտեսական ճգնաժամը բարդել է «մարդկային անհագ ագահության» վրա և շեշտել համախառն ազգային երջանկության հայեցակարգի վրա կենտրոնանալու անհրաժեշտությունը՝ որպես համախառն ազգային արդյունքի այլընտրանք։ Նրա կառավարությունն աշխատում էր ոչ թե զուտ տնտեսական նկատառումներով, այլ հիմնված լինելով համախառն ազգային երջանկության վրա։

2008 թվականի դեկտեմբերի 17-ին պարգևատրվել է Շանթարձակ վիշապի մեծ հաղթանակի շքանշանով։


|  |  |  |
| --- | --- | --- |
| Նախորդող՝**Լենդուպ Դորջի1964** | **Բութանի վարչապետ**20 հուլիս, 1998 - 9 հուլիս, 1999 | Հաջորդող՝**Սանգայ Նգեդուպ** |
| Նախորդող՝**Դավա Ցերինգ** | **Բութանի արտաքին գործերի նախարար**20 հուլիս, 1998 - 30 օգոստոս, 2003 | Հաջորդող՝**Խանդու Վանգչուկ** |
| Նախորդող՝**Կինզանգ Դորջի** | **Բութանի վարչապետ**30 օգոստոս, 2003 - 18 օգոստոս, 2004 | Հաջորդող՝**Եշեյ Զիմբա** |
| Նախորդող՝**Թինլեյ Գյամտշո(անգլ.՝ Thinley Gyamtsho)** | **Բութանի ներքին գործերի և մշակույթի նախարար**2003 օգոստոս - 2007 հուլիս | Հաջորդող՝**Մինյուր Դորջի(անգլ.՝ Minjur Dorji)** |
| Նախորդող՝**Կինզանգ Դորջի** | **Բութանի վարչապետ**9 ապրիլ, 2008 - 30 հուլիս, 2013 | Հաջորդող՝**Ցերինգ Տոբգայ** |

Ծանոթագրություններ
------------------

1. ↑  Famous «Penn Staters - Living» (անգլերեն). Վերցված է 2011 թ․ սեպտեմբերի 22-ին. `{{cite web}}`: Check `|url=` value (օգնություն)
2. 1 2 3  Rinzin Wangchuk. (2008 թ․ ապրիլի 12). «New PM takes office» (անգլերեն). Kuensel. Արխիվացված է օրիգինալից 2012 թ․ մարտի 29-ին. Վերցված է 2011 թ․ սեպտեմբերի 22-ին.
3. ↑  «Thinley takes over as Premier» (անգլերեն). The Hindu. 2008 թ․ ապրիլի 11. Արխիվացված օրիգինալից 2012 թ․ մարտի 29-ին. Վերցված է 2011 թ․ սեպտեմբերի 22-ին.
4. ↑  Mydans, Seth (2009 թ․ մայիսի 7). «Thumphu Journal: Recalculating Happiness in a Himalayan Kingdom». New York Times. էջ A8.
5. ↑  «Line of Home Ministers (Ministry of Home & Cultural Affairs)». Արխիվացված է օրիգինալից 2022 թ․ հունիսի 22-ին. Վերցված է 2021 թ․ ապրիլի 22-ին.

Արտաքին հղումներ
----------------

* «Bhutan – H.E. Mr. Jigmi Yoezer Thinley, Prime Minister – Statement Summary» (անգլերեն). United Nations. 2008 թ․ սեպտեմբերի 26. Արխիվացված օրիգինալից 2012 թ․ մարտի 29-ին. Վերցված է 2011 թ․ սեպտեմբերի 22-ին.
* «Hon. Lyonchhen Jigmi Y. Thinley» (անգլերեն). Government of Bhutan. Արխիվացված է օրիգինալից 2012 թ․ մարտի 29-ին. Վերցված է 2011 թ․ սեպտեմբերի 22-ին.